पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना कर्फ्यू के बावजूद व्यापारी दुकानें खोल रहे है। बस स्टैंड, सराफा सहित अन्य क्षेत्र में आधी शटर खोलकर किराणा, कपड़े आदि सामान बेचा जा रहा है। बुधवार को ऐसी ही 5 दुकानों पर राजस्व व पुलिस विभाग ने संयुक्त रूप से कार्रवाई की।
कोरोना कर्फ्यू व धारा 144 का उल्लंघन करने पर शहर के नफीस जनरल स्टोर, जिलानी गारमेंट्स व अन्य 3 दुकानों को सील किया गया। धारा 188 में कार्रवाई की गई। इसके साथ ही पुलिस जिलेभर में कोरोना कर्फ्यू का पालन करवाने के लिए कार्रवाई कर रही है।
जिले की सीमाओं पर 25 स्थानों पर चेक पोस्ट लगाए गए है। यहां अन्य जिले से आने वाले वाहनों की जांच की जा रही है। पुलिस विभाग के अनुसार 1 से 30 अप्रैल तक धारा 188 भादवि के 558 केस में 646 व अनावश्यक बाहर घूमने वाले 1768 लोगों को अस्थायी जेल में रखा गया। सार्वजनिक स्थान पर बिना मास्क के घूमने वाले 12 हजार 339 व्यक्तियों से 8 लाख 18 हजार 716 रुपए की चालानी राशि वसूल की गई।
मोटर व्हीकल एक्ट में भी कार्रवाई जारी है। एक माह में 2701 लोगों पर कार्रवाई कर 4 लाख 68 हजार 407 रुपए वसूले गए। इसी तरह आवश्यक वस्तु अधिनियम के 1 केस में 3 लोगों के खिलाफ कार्रवाई हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn